Smernica

pre postup delegácie Slovenskej republiky na 2. zasadnutí konferencie strán Štokholmského dohovoru o perzistentných organických látkach

1. - 5. mája 2006, Ženeva, Švajčiarsko

Delegácia SR bude na uvedenom zasadnutí postupovať v koordinácii s členskými štátmi EÚ a podporí nasledovné aktivity:

1.	prijatie jednotných procedúr a inštitucionálnych mechanizmov v oblasti hodnotenia účinnosti a neplnenia dohovoru

2.	vypracovanie jednotnej metodiky na aktualizáciu Národných realizačných plánov Štokholmského dohovoru 

3.	globálne iniciatívy smerujúce k zavádzaniu jednotného monitoringu a reportingu

4.	pokračovanie prác v oblasti podpory postupného zavádzania najlepších techník a najlepších environmentálnych postupov v spojitosti so zabezpečením znižovania únikov neúmyselne vznikajúcich POPs

5.	medzinárodný technický rozvoj a výskum v oblasti alternatívnych chemických látok 

6.	koordináciu aktivít v oblasti posudzovania nových chemických látok z hľadiska ich perzistentnosti

7.	súčinnosť odborníkov pripravujúcich základné náležitosti pre environmentálne vhodné nakladanie s tzv. POPs odpadmi, t.j. s odpadmi  pozostávajúcimi z POPs, obsahujúcimi POPs alebo s odpadmi kontaminovanými POPs s odborníkmi pripravujúcimi príručky pre environmentálne vhodný manažment týchto odpadov v rámci agendy Bazilejského dohovoru

8.	podporné projekty na riešenie problémov so starými zásobami POPs pesticídov

9.	jednotné postupy a procedúry dopĺňania zoznamov POPs v prílohách  dohovoru